แบงก์ไทย4แห่งในฮ่องกงยังเปิดปกติ
ธปท.เผยสาขาแบงก์ไทย 4 แห่ง ในฮ่องกงยังดำเนินการได้ปกติ ไม่มีรายใดขอปิดทำการชั่วคราว แต่ยังต้องติดตามต่อไปว่าจะกระทบในระยะต่อไปหรือไม่
3 ต.ค. 2557

ธปท.เผยสาขาแบงก์ไทย 4 แห่ง ในฮ่องกงยังดำเนินการได้ปกติ ไม่มีรายใดขอปิดทำการชั่วคราว แต่ยังต้องติดตามต่อไปว่าจะกระทบในระยะต่อไปหรือไม่
นายจิรเทพ เสนีวงศ์ ณ อยุธยา โฆษกธนาคารแห่งประเทศไทย (ธปท.)  กล่าวว่า สาขาธนาคารพาณิชย์ของไทยที่ตั้งอยู่ในฮ่องกง ยังไม่ได้รับผลกระทบจากการชุมนุมทางการเมืองในฮ่องกงที่เกิดในช่วง 1-2 สัปดาห์ที่ผ่านมาแต่อย่างใด โดยสาขาธนาคารของไทยทั้ง 4 แห่ง ซึ่งประกอบด้วย สาขาของธนาคารกรุงเทพ ธนาคารไทยพาณิชย์ ธนาคารกสิกรไทย และธนาคารกรุงศรีอยุธยา ยังไม่มีแห่งใดขอปิดทำการชั่วคราวแต่อย่างใด
อย่างไรก็ดี ธปท.ต้องติดตามสถานการณ์การชุมนุมที่ฮ่องกงอยางใกล้ชิดต่อไป ว่าเหตุการณ์ดังกล่าวนี้จะส่งผลต่อตลาดการเงิน และระบบการชำระเงิน หรือสถาบันการเงินของไทยในระยะต่อไปอย่างไรหรือไม่ ในฐานะที่ฮ่องกงเป็นศูนย์กลางทางการเงินในภูมิภาคนี้